ΠΚ-ΑΛ 10

# ΔΙΑΔΙΚΑΣΙΑ ΧΟΡΗΓΗΣΗΣ ΣΥΜΦΩΝΗΣ ΓΝΩΜΗΣ ΓΙΑ ΤΗ ΜΕΤΑΒΙΒΑΣΗ ΕΠΑΓΓΕΛΜΑΤΙΚΟΥ ΑΛΙΕΥΤΙΚΟΥ ΣΚΑΦΟΥΣ ΑΠΟ ΑΛΛΗ ΠΕΡΙΦΕΡΕΙΑΚΗ ΕΝΟΤΗΤΑ

1. Ο αιτών προσέρχεται στην αρμόδια Υπηρεσία Αλιείας της Περιφέρειας Κρήτης, συμπληρώνει την αίτηση και συνυποβάλλει ταυτόχρονα τα απαιτούμενα δικαιολογητικά (πρωτότυπα ή  ευκρινή φωτοαντίγραφα). Σε περίπτωση που η αίτηση υποβληθεί από κάποιον τρίτο, αυτός πρέπει είτε να φέρει **εξουσιοδότηση με το γνήσιο της υπογραφής** του αιτούντος, είτε πληρεξούσιο για την υποβολή της, ενώ αν αποσταλεί ταχυδρομικώς πρέπει να υπάρχει θεώρηση του γνησίου της υπογραφής  του αιτούντος, τόσο στην αίτηση όσο και στην Υπεύθυνη Δήλωση.
2. Ακολουθεί έλεγχος πληρότητας του φακέλου και εφόσον αυτός είναι πλήρης, η Υπηρεσία προβαίνει στην έκδοση της αιτηθείσας πράξης. Στην περίπτωση που ο φάκελος δεν είναι πλήρης ή η Υπηρεσία κρίνει απαραίτητη την προσκόμιση διευκρινιστικών εγγράφων προκειμένου να καταστήσει σαφέστερη την εικόνα της κάθε περίπτωσης, ενημερώνει εγγράφως τον αιτούντα. Αφού εξασφαλισθεί κατά τον τρόπο αυτό η πληρότητα του φακέλου, ολοκληρώνεται η έκδοση της αιτηθείσας πράξης.

Η υποβολή των δικαιολογητικών γίνεται σύμφωνα με τον Ν. 4250/2014 περί Διοικητικών Απλουστεύσεων, επισημαίνοντας ότι γίνονται αποδεκτά και ευκρινή φωτοαντίγραφα από αντίγραφα ιδιωτικών εγγράφων εφόσον έχουν επικυρωθεί από δικηγόρο.

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

1. Αστυνομική Ταυτότητα (ευκρινές φωτοαντίγραφο),
2. Ατομική Επαγγελματική Άδεια Αλιείας (ευκρινές φωτοαντίγραφο),
3. Βεβαίωση Συλλόγου (σύμφωνη με το αρ. 179284/7.1.2010 έγγραφο της Δ/νσης Θαλ. Αλιείας του ΥΠΑΑΤ),
4. Ε1 και Ε3 του τελευταίου φορολογικού έτους καθώς και τυχόν άλλα κατά περίπτωση διευκρινιστικά αυτών έγγραφα από τα οποία να προκύπτει ότι ο ενδιαφερόμενος αποζεί από την αλιεία,
5. Υπεύθυνη Δήλωση με γνήσιο της υπογραφής του ενδιαφερόμενου για το επάγγελμά του
6. Βεβαίωση ασφαλιστικού φορέα,
7. Βεβαίωση Μόνιμης Κατοικίας από Δήμο,
8. Άλλα τυχόν διευκρινιστικά έγγραφα:…………………………………………………….

Ο μέγιστος χρόνος εξυπηρέτησης είναι **50 ημέρες** . Ο αναμενόμενος χρόνος εξυπηρέτησης είναι **10 ημέρες.**

**Σχετική νομοθεσία**

1) Β.Δ. 666/1966,

2) Π.Δ. 261/1991,

3) Ν.3852/2010